ฮั่งเส็งปิดลบ 22.98 จุด นลท.จับตาเหตุการณ์สำคัญพรุ่งนี้
ฮั่งเส็งปิดลบ 22.98 จุด นลท.จับตาเหตุการณ์สำคัญพรุ่งนี้
7 มิ.ย. 2560

 
ดัชนีฮั่งเส็งตลาดหุ้นฮ่องกงปิดวันนี้ปรับตัวลดลง โดยดัชนีฮั่งเส็งลดลง 22.98 จุด หรือ 0.09% ปิดวันนี้ที่ 25,974.16 จุด เนื่องจากนักลงทุนชะลอการซื้อขายก่อนที่จะเกิด 3 เหตุการณ์สำคัญในวันที่ 8 มิ.ย.นี้ ได้แก่ การเลือกตั้งทั่วไปในอังกฤษ การประชุมกำหนดนโยบายการเงินของธนาคารกลางยุโรป (ECB) และการที่นายเจมส์ โคมีย์ อดีตผู้อำนวยการ FBI จะเข้าให้การต่อวุฒิสภาในประเด็นรัสเซีย นอกจากนี้ นักลงทุนยังรอดูข้อมูลเศรษฐกิจที่สำคัญของสหรัฐในสัปดาห์นี้ ได้แก่ จำนวนผู้ขอรับสวัสดิการว่างงานรายสัปดาห์ และสต็อกสินค้าคงคลังภาคค้าส่งเดือนเม.ย.